paragraph_text: Fedir Apollonovič Pirockij (ponegdje: Fjodor Apollonovič Pirockij); (ukr. Федір Аполлонович Піроцький, rus. Фёдор Аполлонович Пироцкий); (Ukrajina, Lohvicja, 17. veljače 1845. - Ukrajina, Oleshky, 28. veljače 1898.); je ukrajinski i ruski znanstvenik i izumitelj, kojeg prema pojedinim izvorima smatraju prvim izumiteljem modernog električnog tramvaja, dok ga se prema drugim izvorima smatra istim izumiteljom isključivo u Ruskom carstvu, navodeći njemačkog Siemensa prvim. Pirockij je tijekom svog života imao niz manjih znanstvenih uspjeha na području kontrole prijenosa električne energije, a tijekom života je najviše djelovao u Kijevu i Sankt Peterburgu, dok se pred kraj svoje karijere povukao na poluotok Krim.